[{"text_idx": "#000003", "text": "Arddangosfa \u2018Dwlu ar y Geiriau\u2019"}, {"text_idx": "#000005", "text": "\u2018Lleisiau Llenyddol\u2019 \u2013 cystadleuaeth a drefnir gan elusen iechyd meddwl i bobl ifanc ym Abertawe, Castell-nedd a Phort Talbot. Mae Canolfan Dylan Thomas yn gweithio gyda\u2019r elusen iechyd meddwl a newid cymdeithasol \u2018Platfform\u2019 i lansio cystadleuaeth \u2018Lleisiau Llenyddol\u2019, sef cystadleuaeth i bobl ifanc rhwng 13 ac 16 oed yn Abertawe, Castell-nedd a Phort Talbot."}, {"text_idx": "#000006", "text": "Gall pobl ifanc gymryd rhan yn y gystadleuaeth trwy gyflwyno cerdd sy\u2019n seiliedig ar y thema \u2018myfyrio ar 2020\u2019. Gallwch gyflwyno\u2019ch cynnig o ddydd Llun 4 Ionawr am 7am hyd at 11.59pm nos Sul 14 Chwefror."}, {"text_idx": "#000008", "text": "Rhoddir gwobrau i\u2019r rheini sy\u2019n dod yn 1af, yn 2il ac yn 3ydd a fydd yn cynnwys talebau \u00a3100, \u00a350 a \u00a325 yn o\u0302l eu trefn a phecyn lles, dangosir eu cerddi ar ffurf fideo a cha\u0302nt eu cyhoeddi yn y South Wales Evening Post."}, {"text_idx": "#000010", "text": "\u201cRoedd 2020 yn flwyddyn anodd i fod yn arddegwr. Mae effeithiau\u2019r cyfyngiadau symud ar addysg, iechyd meddwl a lles cyffredinol pobl ifanc wedi bod yn drychinebus ac, yn aml, mae wedi bod yn anodd gwneud synnwyr ohonynt. Gobeithiaf y bydd \u2018Lleisiau Llenyddol\u2019 yn rhoi\u2019r cyfle i bobl ifanc fyfyrio\u2019n bersonol ar yr effaith gafodd 2020 arnynt ac i fynegi\u2019r teimladau sydd ganddynt ar bapur."}, {"text_idx": "#000011", "text": "Bydd hefyd yn gyfle gwych i gysylltu a\u0302 phobl ifanc eraill trwy rannu profiadau, ac rwy\u2019n gobeithio bydd hyn yn annog sgyrsiau am iechyd meddwl pobl ifanc ar draws Bae Abertawe!\u201d"}, {"text_idx": "#000012", "text": "Rydym yn gyffrous iawn i ddarllen yr holl gynigion!"}, {"text_idx": "#000013", "text": "Dyma amodau a thelerau\u2019r gystadleuaeth:"}, {"text_idx": "#000014", "text": "Rhaid i gyfranogwyr fod rhwng 13 ac 16 oed a rhaid eu bod yn byw yn Abertawe, Castell-nedd neu Bort TalbotGellir cyflwyno\u2019ch cynnig yn Gymraeg neu Saesneg a bydd angen ei anfon drwy e-bost i youngpeople@platfform.orgRhaid cyflwyno\u2019ch cynnig rhwng 7am ddydd Llun 4 Ionawr a 11.59pm nos Sul 14 ChwefrorCroesewir unrhyw fath o farddoniaethNi ddylai ceisiadau fod yn hirach na thudalen A4."}, {"text_idx": "#000016", "text": "This post is also available in:"}]